Аляксандр Яўгенавіч Ахрыменка

Аляксандр Яўгенавіч Ахрыме́нка (; нар. ) — вучоны ў галіне радыёлакацыі, доктар тэхнічных навук (1973), прафесар (1976), заслужаны дзеяч навукі і тэхнікі БССР (1982).

 Біяграфія 
Нарадзіўся ў Новарасійску. У 1959 годзе скончыў Мінскае вышэйшае інжынернае радыётэхнічнае вучылішча проціпаветранай абароны (МВІРТВ). Праходзіў службу ў зенітных ракетных войсках Прыбалтыйскай ваеннай акругіЖурнал «Воздушно-космическая оборона» . У 1963 годзе паступіў у ад’юнктуру пры МВІРТВ і ў 1966 годзе абараніў кандыдацкую дысертацыю. Працаваў у вучылішчы ў 1966—1990 гадах, займаў пасады старшага навуковага супрацоўніка, начальніка кафедры радыёлакацыі. У 1972 годзе абараніў доктарскую дысертацыю, з 1976 года — прафесар. У 1990 годзе А. Я. Ахрыменка абраны па конкурсе на пасаду загадчыка кафедры «Радыётэхнічныя сістэмы» БДУІР, якой кіраваў да 1999 года. У 1996 годзе быў заснавальнікам і займаў пасаду дырэктара Навукова-вытворчага рэспубліканскага ўнітарнага прадпрыемства «АЛЕВКУРП» (сучаснае ААТ «АЛЕВКУРП»), саветніка па навуковай рабоцеГроза помех // СБ. Беларусь сегодня.

 Навуковая і грамадская дзейнасць 
Аўтар навуковых прац па адаптыўнай прасторава-часавай апрацоўцы сігналаў, радыёлакацыйным распазнаванні, адаптыўнай факусіроўцы звышчастотнай энергіі. Прымаў удзел у распрацоўцы зенітна-ракетнага комплекса С-300. У Мінскім вышэйшым інжынерным радыётэхнічным вучылішчы кіраваў навуковай школай № 3 «Тэорыя і практыка радыёлакацыйнага назірання».

Падрыхтаваў 28 кандыдатаў і дваіх дактароў навук, аўтар больш за 350 навуковых прац, 4 падручнікаў, атрымаў больш за 70 аўтарскіх пасведчанняў і патэнтаў на вынаходствы.

Правадзейны член Акадэміі навук прыкладной радыёэлектронікі Беларусі, Расіі і Украіны, Міжнароднай акадэміі інфарматызацыі пры ААН па аддзяленні радыёнавігацыі.

Сярод апублікаваных прац:
 Основы радиолокации и радиоэлектронная борьба : [Учеб. для высш. уч-щ ПВО / А. Е. Охрименко]. — М. : Воениздат, 1983-. — 22 см. Ч. 1. Основы радиолокации. — Москва : Воениздат, 1983. — 456 с. : ил.;
 Основы обработки и передачи информации — Мн.: Типография МВИЗРУ ПВО, 1990. — 180 с.;
 Основы извлечения, обработки и передачи информации: Теория радиосистем: в 6 ч. / Белорусский государственный университет информатики и радиоэлектроники, Кафедра радиопередающих устройств и радиотехнических систем — Минск : БГУИР, 1994―1995. — ISBN	5-7830-0382-4;
 «Алевкурп» и радиолокация на рубеже веков : хроника в датах и лицах / А. Е. Охрименко ; Министерство образования Республики Беларусь, Белорусский государственный университе информатики и радиоэлектроники, Научно-производственное республиканское унитарное предприятие «Алевкурп». — Мн.: БГУИР, 2006. — 55 с., [20] л. фот. ; 30 см. — 200 экз. — ISBN 985-444-952-1;
 Пархоменко Н. Г., Семашко П. Г., Охрименко А. Е. Алгоритмы корреляционной обработки сигналов в радиолокаторе с цифровым телевизионным подсветом // Известия вузов России. Радиоэлектроника. 2011. Вып. 4. — С. 22—29.

 Узнагароды і званні 
 Заслужаны дзеяч навукі і тэхнікі БССР (1982)
 Ордэн Чырвонай Зоркі
 Нагрудны знак «Вынаходнік СССР»
 Ганаровы знак Міністэрства вышэйшай і сярэдняй спецыяльнай адукацыі СССР «За выдатныя поспехі ў працы»
 Медалі СССР, Кубы, Балгарыі

 Крыніцы 

 Літаратура 

  — С. 666—668.

 Спасылкі 
 Охрименко Александр Евгеньевич // Журнал «Воздушно-космическая оборона» 
 Анна Корякова Своя система защиты  // Беларускі час, 15 сакавіка 2024 года № 11 (1970). — С. 14.
 Гроза помех // СБ. Беларусь сегодня
 Охрименко Александр Евгеньевич // База патентов Беларуси
 Банк патентов РФ на изобретения и промышленные образцы ФИПС Роспатента
 Аб прадпрыемстве  // Сайт ААТ «Алевкурп»

Катэгорыя:Радыётэхнікі
Катэгорыя:Вынаходнікі СССР
Катэгорыя:Вынаходнікі Беларусі
Катэгорыя:Аўтары падручнікаў
Катэгорыя:Палкоўнікі Беларусі